Boletopsis grisea


Un pissacan: la Boletopsis grisea

Descrission 
Capel fin a 20 cm, ondulà nen regolar, con bòrd nen regolar. Surfassa seulia, ma soens scajosa vers ël sènter, gris-neirastr. Tuboj longh fin a 8 mm, na frisa decorent an sla gamba, bianch-grisastr. Përtus angolos, gris ciair o biancastr, da 1 a 3 për mm. Gamba longa fin a 7 cm e larga fin a 3 cm, sentral o lateral, gris-brunastra, seulia o on pòch scajosa. Carn biancastra, spëssa fin a 3 cm, con odor ëd bolè e savor amaricant.

Ambient 
A chërs ant ij bòsch ëd conìfere, d'istà e d'otonn.

Comestibilità 

Sensa anteresse alimentar.

Arferiment bibliogràfich për chi a veul fé dj'arserche pì ancreuse 

 Boletopsis grisea (Peck) Bondartsev & Singer

Boletopsis